རྒྱལ་ཁབ་ནང་ལུ་རུ་པི་འདི་སྔོན་མ་བཟུམ་སྦེ་མ་ཐོབ་པའི་དཀའ་ངལ་ཡོད་པའི་གནད་དོན་ཐོག་ལུ་སྤྱི་ལོ་༢༠༡༢ལོར་འབྲུག་ཚོང་དང་བཟོ་གྲྭ་ཚོགས་སྡེ་གིས་ལས་སྡེ་ཚོགས་པ་དང་དངུལ་ཁང་ཚུ་དང་ཅིག་ཁར་མཉམ་འབྲེལ་འབད་དེ་ཞིབ་དཔྱད་ཅིག་འབད་མི་སྙན་ཞུ་དང་འཁྲིལ་པ་ཅིན་ད་རེས་རྒྱལ་ཁབ་ནང་སྒེར་སྡེ་གི་ལས་འགུལ་འགོ་འདྲེན་འཐབ་པའི་བསྒང་ཡོད་མི་དང་ལས་འགུལ་འགོ་འདྲེན་འཐབ་ནི་སྦེ་ཡོད་མི་ཚུ་རྩིས་ཏེ་དངུལ་ཀྲམ་ས་ཡ་སྟོང་ཕྲག་༤དེ་ཅིག་གི་མ་དངུལ་དགོ་པའི་ལས་འགུལ་འདི་ཚུ་ཡོདཔ་སྦེ་མཐོང་ནུགཨིན་རུང་མ་དངུལ་མེད་ནི་འདི་གིས་ལས་འགུལ་མང་ཤོས་ཅིག་ར་འགོ་བཙུགས་མ་ཚུགས་པར་ལུས་ཏེ་ཡོདཔ་མ་ཚད་ལས་འགུལ་ལ་ལོ་ཅིག་མཇུག་བསྡུ་མ་ཚུགས་པར་ལུས་ཏེ་ཡོདཔ་ཨིན་པས།འབྲུག་ཚོང་དང་བཟོ་གྲྭ་ཚོགས་སྡེ་གི་སྲིད་འཛིན་གྱིས་སླབ་མི་ནང་རུ་པི་མ་ལང་པའི་དཀའ་ངལ་ཡོད་མི་དང་དངུལ་ཁང་ཚུ་ནང་ལུ་དངུལ་ཚབ་སྤྲོད་མ་ཚུགས་མི་ཚུ་གི་ཐད་ལུ་ངོས་ལེན་འབད་དགོ་ཟེར་ཨིན་མས།རྒྱལ་གཞུང་དངུལ་ལས་དབང་འཛིན་གྱི་རྩིས་ཐོ་དང་འཁྲིལཝ་ད་རྒྱལ་ཁབ་ཀྱི་དཔལ་འབྱོར་གནས་ཚད་ནང་དངུལ་ཚབ་སྤྲོད་མ་ཚུགས་པའི་དཀའ་ངལ་མེདཔ་སྦེ་ཨིན་རུང་སྤྱི་ལོ་༢༠༡༢་སྤྱི་ཟླ་༣པའི་ནང་ལས་ར་དངུལ་འབྲེལ་ལས་ཁང་ཚུ་གིས་སྐྱིན་འགྲུལ་མ་བྱིན་མི་ལུ་བལྟ་བ་ཅིན་དངུལ་ཚབ་སྤྲོད་ནི་གི་ནང་དཀའ་ངལ་ཡོདཔ་བཟུམ་སྦེ་ར་མཐོངམ་མས་ཟེར་ཨིན་མས།